Els escolars de Burjassot tindran festa tota la setmana fallera
2025-07-24

El Consell Escolar Municipal de Burjassot, presidit per la regidora d’Educació, Manuela Carrero, sol·licitava el mes de juliol passat a la Conselleria d’Educació l’aprovació dels dies escolars festius per al pròxim curs; dies que se centraven en la setmana fallera, del 16 al 20 de març.

La Conselleria ha contestat de manera positiva a la petició del Consell Escolar, de manera que els escolars del municipi tindran festa tota la setmana fallera, concretament, els dies 16, 17, 18 i 20 de març, ja que el 19 és festiu en tota la Comunitat.

Els escolars podran gaudir així d’aquesta setmana visitant els monuments fallers i vivint cada activitat fallera programada. Amb la concessió del dia 20 de març com a festiu, el curs escolar finalitzarà un dia més tard el mes de juny, concretament el divendres 19 de juny, per a recuperar la jornada escolar que quedaria pendent de realitzar.